Spørgsmålet er om det rent sportsligt bliver lykken at overvære. Men de der tør tage chancen kan onsdag aften se en såkaldt fodboldkamp mellem det berømte FC Zulu og et lokalt udvalgt hold. Kampen starter på Løkken stadion kl. 19. Glimt fra kampen kan ses i aftenens udgave af Parasollen i TV2/Nord. FC Zulu er specielt berømt for ikke at kunne spille fodbold. De kalder sig selv Danmarks dårligste tophold. Men de har haft en vist succes fordi deres forsøg på at spille fodbold har en ret høj underholdningsværdi. Modstanderen er et udvalg hold fra Løkken - forstærket med den (meget) tidligere topspiller hos AaB Mogens Jørgensen. Han er alligevel i Løkken for at lave Parasollen for TV2/Nord.

Opsummering:
Et (næsten) sportsligt indsalg i Parasollen